als_Latn dik_Latn sag_Latn
Është e vërtetë, The Pirate Bay ka rënë dakord të blihet nga Global Gaming Factory (që zotëron një rrjet internet kafesh dhe qendra lojërash) për 60 milionë Krona suedeze, rreth 7.8 milionë dollarë. Sipas një deklarate për shtyp, “GGF ka ndërmend të lançojë modele të reja biznesi që lejojnë kompensimin furnizuesve të përmbajtjes dhe zotëruesve të së drejtës së mallit të shkëmbyer”. Në një postim në blogun e TPB thuhet se ky projekt ka vite që studiohet dhe do ndihmojë në evoluimin e faqes duke mbajtur nivelin e tanishëm.
Ata thonë:
“Nëse pronarët e rinj e prishin faqen, askush s’do ta përdorë më. Ky është sigurimi më i madh që mund të kihet se faqja do menaxhohet ashtu si duam ne. Dhe tani nuk mundeni vetëm të shkëmbeni skedarë me njerëzit, por edhe fitim. Çdokush tani mund të jetë pronari i The Pirate Bay. Kjo është e mrekullueshme, dhe ne e mbështesim”
Duhet të presim se si do rrjedhin ngjarjet, me shpresën që TPB të mos përfundojë si Napster. Por gjithçka do sqarohet para Gushtit, kur pritet të nënshkruhet marrëveshja.
GGF ka njoftuar gjithashtu blerjen e Peerialism, një kompani softuer përgjegjëse për atë që GGF e quan teknologji shkëmbimi skedarësh “P2P 2.0”. (Herë të lexuara: 272)
als_Latn als_Latn als_Latn als_Latn als_Latn